**Nagyér Község Önkormányzati Képviselőtestületének**

**3/2013. (II.13.) önkormányzati rendelete**

**az önkormányzat vagyonáról és a vagyongazdálkodás szabályairól**

Nagyér Község Önkormányzati Képviselőtestülete az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés e) pontjában, a nemzeti vagyonról szóló 2011. évi CXCVI. törvény 18.§ (1) bekezdésében, valamint a Magyarország helyi önkormányzatairól szóló 2011. évi CLXXXIX. törvény 109.§ (4) bekezdésében meghatározott feladatkörében eljárva a következőket rendeli el:

**Az önkormányzat vagyonának csoportosítása**

**1.§** Az önkormányzat vagyona:

a) kizárólagos önkormányzati tulajdonban álló forgalomképtelen nemzeti vagyon,

b) az önkormányzat tulajdonát képező, korlátozottan forgalomképes törzsvagyon

c) az önkormányzat tulajdonát képező forgalomképes üzleti vagyonból áll.

**2.§** Az önkormányzatnak nemzetgazdasági szempontból kiemelt jelentőségű nemzeti vagyona nincs.

**A vagyon feletti tulajdonosi jogok gyakorlása**

**3.§** Az önkormányzat üzleti vagyona körébe sorolt ingatlanvagyont az önkormányzati ingatlanvagyon kataszterben lévő becsült értéken lehet értékesíteni.

**4.§** Amennyiben az ingatlan a 3.§-ban írt értéken nem értékesíthető, akkor

a) 500 ezer Forint alatt a helyben szokásos piaci érték figyelembe vételével a polgármester állapíthatja meg az eladási árat és dönt az értékesítésről, mely döntésről a képviselőtestületet a soron következő ülésen tájékoztatást nyújt

b) 1 millió Forint alatt a helyben szokásos piaci érték figyelembevételével a képviselőtestület állapíthatja meg az eladási árat

c) 1 millió Forint érték felett a forgalmi értéket ingatlanforgalmi szakértővel kell megállapíttatni. A szakértői díj a vásárlót terheli, melyet az ingatlan vételárának megfizetésével együtt kell megtérítenie az önkormányzat részére.

**5.§** 2 millió Forint értékhatárt meghaladó ingatlanvagyont értékesíteni csak nyilvános –indokolt esetben zártkörű- versenytárgyalás útján lehet a legjobb ajánlatot tevő részére.

**6.§** Az önkormányzat tulajdonában lévő korlátozottan forgalomképes vagyontárgyak közül a:

a) Vízi közművek –a (2) bekezdésben foglaltak kivételével- nem idegeníthetők el, nem terhelhetők meg,

b) a Vízi közműveket az önkormányzat csak az erre a célra létrehozott gazdálkodó szervezet útján működtetheti és csak olyan gazdasági társaságba apportálhatja, amelyben az önkormányzatok többségi tulajdonnal rendelkeznek.

**7.§** Az önkormányzati feladatellátást szolgáló intézményeknek helyt adó ingatlanok, továbbá középületek a feladatellátás megszűnéséig nem idegeníthetők el.

**8.§** A helyi védettséget élvező korlátozottan forgalomképes önkormányzati tulajdonú ingatlanokra tulajdonosi rendelkezési jog gyakorlása előtt a civil szervezetek véleményét 30 napos határidő tűzésével ki kell kérni.

**Vagyonkezelői jog gyakorlása**

**9.§** A vagyonkezelői jogot ingyenesen átengedni központi költségvetési, vagy helyi önkormányzati költségvetési szervnek illetve önkormányzati társulás részére lehet.

**10.§** Az önkormányzat a 9.§-ban megjelölt vagyonkezelők részére a vagyont ingyenesen kizárólag kötelező önkormányzati közfeladat ellátása érdekében, az alábbi esetekben adhatja kezelésbe:

a) óvodai ellátás

b) alapfokú nevelés, oktatás

c) szociális ellátás

d) egészségügyi ellátás

e) közművelődési, kulturális feladatellátás

f) sportcélú feladatellátás

**11.§** A 2 millió Forintot elérő vagy azt meghaladó vagyonkezelői jogot a megyei lapban történő meghirdetés útján a legjobb ajánlatot tevő számára lehet átengedni.

**12.§** A 2 millió Forint értékhatár alatti vagyonkezelési jog létesítése az önkormányzat hirdetőtáblájára történő kifüggesztés és az önkormányzat honlapján történő közzététel útján történő meghirdetéssel, a legkedvezőbb ajánlatot tévő javára történhet.

**13.§** A vagyonkezelői jog értékének meghatározása a helyben szokásos forgalmi értéken történik.

**14.§** A vagyonkezelői jog átadásának ellenértékeként az erről szóló szerződésben

a) pénzösszeg

b) pénzben kifejezhető értékű tevékenység vagy

c) más ellenszolgáltatás

köthető ki.

**15.§** A vagyonkezelő a vagyonkezelői jog gyakorlása során köteles betartani a következőket:

a) a vagyonkezelésbe vett vagyont a jógazda gondosságával rendeltetésszerűen kell használni az elvárható gondossággal kell birtokolni és hasznait szedni

b) a vagyont fenyegető veszélyről és a vagyonba bekövetkezett kárról az önkormányzatot haladéktalanul értesíteni kell

c) a vagyonkezelési szerződésben, továbbá e rendeletben előírt kötelezettségeket maradéktalanul teljesíteni kell

d) tűrni köteles a vagyonkezeléssel kapcsolatos ellenőrzéseket

e) köteles az ellenőrzésekben közreműködni s az esetlegesen előírt beszámolást teljesíteni.

**16.§** A vagyonkezelés gyakorlásának ellenőrzése az alábbiak szerint történik:

a) az államháztartásról szóló 2011 .évi CXCV. törvény 70.§ (1) bekezdés b) pontja figyelembe vételével a belső ellenőrzés keretében, a képviselőtestület által választott adhoc bizottság eseti ellenőrzésével

b) a vagyonkezelő éves beszámoltatásával, mely beszámoló tartalmazza a kezelt vagyonra vonatkozó kimutatást és a vagyongazdálkodási terv adott időszakra vonatkozó teljesülését.

**17.§** A vagyonkezelés ellenőrzésének ki kell terjednie arra, hogy a vagyonkezelő

a) megőrizte -e vagyontárgy értékét

b) gondoskodik -e az állagmegóvásról,

c) teljesíti –e a szerződésben vállalt egyéb kötelezettségeit.

**Záró rendelkezések**

**18.§**1 (1) bekezdés A kizárólagos önkormányzati tulajdonban álló forgalomképtelen nemzeti vagyon felsorolását az **1. számú melléklet** tartalmazza.

(2) bekezdés Az önkormányzat tulajdonát képező korlátozottan forgalomképes törzsvagyon felsorolását a **2. számú melléklet** tartalmazza.

(3) bekezdés Az önkormányzat tulajdonát képező forgalomképes üzleti vagyon felsorolását a **3. számú melléklet** tartalmazza.

**19.§** Ez a rendelet a kihirdetését követő napon lép hatályba. A rendelet hatályba lépésével egyidejűleg hatályát veszti Nagyér Község Önkormányzati Képviselőtestületének az önkormányzat tulajdonáról és a vagyongazdálkodás egyes szabályairól szóló 9/2004. (IV.29.) önkormányzati rendelete.

Lőrincz Tibor Dr. Sarkadi Péter

polgármester jegyző

Kihirdetve: Nagyér, 2013. február 13. napján

Dr. Sarkadi Péter

jegyző

1 Beiktatta a 2/2015.(I.21.) önkormányzati rendelet, hatályos 2015. január 22-től.

**1. számú melléklet**

**Nagyér Község Önkormányzatának kizárólagos önkormányzati tulajdonában álló forgalomképtelen nemzeti vagyon**

|  |  |  |  |  |  |
| --- | --- | --- | --- | --- | --- |
| ***Sorszám*** | ***Tul.lap szám*** | ***Hrsz.*** | ***Terület m2*** | ***Utca, hsz.*** | ***Megnevezés*** |
| 1./ | 5 | 50 | 5997 | Szabadság utca | Közterület |
| 2./ | 5 | 52 | 5686 | Szabadság utca | Közterület |
| 3./ | 5 | 53 | 3786 | Közpark, | Közterület |
| 4./ | 5 | 85 | 1633 |  | Önkormányzati közút |
| 5./ | 5 | 87 | 592 |  | Önkormányzati  közút |
| 6./ | 5 | 182 | 9093 | Rákóczi utca | Közterület |
| 7./ | 5 | 183 | 6003 | Rózsa utca | Közterület |
| 8./ | 5 | 228 | 6809 | Rózsa utca | Közterület |
| 9./ | 5 | 23 | 3450 | Virág utca | Közterület |
| 10./ | 5 | 81 | 3509 | Virág utca | Közterület |
| 11./ | 5 | 114 | 8917 | Rákóczi utca | Közterület |
| 12./ | 5 | 146 | 4321 |  | Önkormányzati közút |
| 13./ | 5 | 148 | 6442 | Petőfi utca | Közterület |
| 14./ | 5 | 159 | 4175 | Bocskai utca | Közterület |
| 15./ | 5 | 283 | 382 |  | Önkormányzati közút |
| 16./ | 5 | 311 | 9109 | Damjanich utca | Közterület |
| 17./ | 5 | 337 | 5941 | Petőfi utca | Közterület |
| 18./ | 5 | 338 | 8948 | Damjanich utca | Közterület |
| 19./ | 414 | 339/2 | 287 | Damjanich utca | Közterület |
| 20./ | 415 | 340 | 12851 |  | Mocsár |
| 21./ | 5 | 341 | 453 |  | Önkormányzati közút |
| 22./ | 5 | 353 | 2941 |  | Önkormányzati közút |
| 23./ | 5 | 02 | 1223 |  | Önkormányzati közút |
| 24./ | 5 | 017/1 | 584 |  | Önkormányzati közút |
| 25./ | 5 | 042 | 396 |  | Önkormányzati közút |
| 26./ | 5 | 0106/1 | 11362 | Külterüret | Sporttelep |

**2. számú melléklet**

**Nagyér Község Önkormányzatának korlátozottan forgalom képes törzsvagyonába sorolt ingatlanai**

|  |  |  |  |  |  |
| --- | --- | --- | --- | --- | --- |
| ***Sorszám*** | ***Tul.lap szám*** | ***Hrsz.*** | ***Terület m2*** | ***Utca, hsz.*** | ***Megnevezés*** |
| 1./ | 149 | 54 | 738 | Petőfi utca 17. | Gondozási Központ |
| 2./ | 295 | 213/4 | 1362 | Szabadság utca 33. | Községháza |
| 3./ | 330 | 250 | 1060 | Szabadság utca 40. | Szolgálati lakás |
| 4./ | 333 | 253 | 1977 | Petőfi utca 26. | Óvoda |
| 5./ | 455 | 213/3 | 854 | Petőfi utca 20. | Egészségház |
| 6./ | 332 | 252 | 2778 | Petőfi utca 24. | Általános iskola |

**3. számú melléklet**

**Nagyér Község Önkormányzatának tulajdonát képező forgalomképes üzleti vagyon**

|  |  |  |  |  |  |
| --- | --- | --- | --- | --- | --- |
| ***Sorszám*** | ***Tul.lap szám*** | ***Hrsz*** | ***Terület m2*** | ***Utca, hsz.*** | ***Megnevezés*** |
| 1./ | 150 | 55/2 | 734 | Petőfi utca 15. | Művelődési ház |
| 2./ | 188 | 99 | 1781 | Rákóczi utca 56/a. | Belterületi kert |
| 3./ | 5 | 035/2 | 20142 |  | Külterületi szántó |
| 4./ | 151 | 56/1 | 1630 | Petőfi utca | Játszótér |
| 5./ | 176 | 83 | 2778 | Szabadság utca | Malom |
| 6./ |  | 2 | 1871 | Petőfi u. 23. | Agroturisztikai B.K. |
| 7./ |  | 089/3 |  |  | Gyep, legelő |
| 8./ |  | 087/3 |  |  | Gyep, legelő |
| 9./ |  | 194 | 1908 | Rákóczi u. 14. | Belterületi kert |
| 10./ |  | 313 | 1978 | Damjanich u. 12. | Házas ingatlan 3/6-od része |